[bookmark: _Hlk182921467]С настоящото уведомяваме гражданите и заинтересованите страни за публикуването на проекта на Наредба за изменение на Наредбата за определянето и  администрирането на местните такси и цени на услуги в Община Царево /НОАМТЦУ/, като се предоставя 14-дневен срок, считан от 22.01.2025 г., за предложения, мнения и становища. Предоставеният срок е предвиденият в чл. 26, ал. 4, изречение второ, от ЗНА, поради необходимостта Общински съвет – Царево, мандат 2023 – 2027 г., да приеме своевременно предложения проект за изменение на НОАМТЦУ във връзка с привеждането ѝ в съответствие с електронната информационна система на Община Царево, както и да се актуализират някои видове услуги по отношение на тяхното предоставяне.
Предложенията могат да бъдат депозирани в деловодството на Общински съвет – Царево. 

МОТИВИ
[bookmark: _Hlk182553133][bookmark: _Hlk184829260][bookmark: _Hlk187324855]ЗА ПРИЕМАНЕ НА НАРЕДБАТА ЗА ИЗМЕНЕНИЕ НА НАРЕДБАТА ЗА ОПРЕДЕЛЯНЕТО И  АДМИНИСТРИРАНЕТО НА МЕСТНИТЕ ТАКСИ И ЦЕНИ НА УСЛУГИ В ОБЩИНА ЦАРЕВО /НОАМТЦУ/, приета с Решение № 148/Протокол № 10/08.05.2024 год. на Общински съвет – Царево, изм. и доп. с Реш. № 242/Прот. № 15/04.12.2024г.
1. Причини, които налагат изменението на наредбата
Настоящата действаща Наредба за определянето и администрирането на местните такси и цени на услуги в Община Царево /НОАМТЦУ/ е приета с Решение № 148/Протокол № 10/08.05.2024 год. на Общински съвет – Царево, изм. и доп. с Реш. № 242/Прот. № 15/04.12.2024г.
Съгласно Наредбата за изменение и допълнение на НОАМТЦУ, приета с Реш. № 242/Прот. № 15/04.12.2024г. на Общински съвет-Царево, някои от таксите и цените на услугите претърпяха актуализация с цел компенсиране на инфлацията и привеждането на този ПЗНА в съответствие със ЗМДТ и Закона за въвеждане на еврото.
С настоящия проект се предлагат следните изменения, с които се цели да се прецизират показателите при изчисление на размера на съответните видове такси и да се приведе в съответствие ПЗНА с електронната информационна система на Община Царево, както и да се актуализират някои видове услуги по отношение на тяхното предоставяне:
I. В Приложение № 4 Такси за технически услуги:
[bookmark: _Hlk187325030] 1. Изменение на таксите за технически услуги  УТ-2 „Съгласуване и одобряване на проект“ и УТ-3 „Допускане на изменения в одобрен проект“, като същите от „0,3%“ стават „0,5%“.
2. Услугите УТ-34 „Отразяване на промени в разписния списък към кадастрален план“, УТ-35 „Попълване/поправка на кадастрален план“, УТ-36 „Изменение на план по новообразуваните имоти“ и УТ-41 „За становища по искания за промяна предназначението на земеделски земи за неземеделски нужди“ следва да се отменят.
3. В УТ-38 и УТ-39 следва да се отмени цената за незаверено копие на документ от технически архив.
4. В УТ-17 2084 „Удостоверение за търпимост на основание параграф 16, ал. 1 от ЗУТ“ се допълва графа 5 с описание на изискуемите документи.
5. Допълва се Приложение № 4 с нова услуга УТ-49 „Издаване на скица за урегулиран поземлен имот по регулационен план на населеното място“.
II. В Приложение № 3 се разпределя разликата от 1 лв. след увеличението на таксата за ученически стол от 2,50 лв. на 3,50 лв., както следва: сумата от 2.00 лв. / 1.02 € е за сметка на ученика, а 1.50 лв. / 0.77 € се доплаща от общинския бюджет.
III. В Приложение № 6 „Размер на цените на услугите и правата, предоставени от общината“ се отменят цените на услугите по т. 4 и т. 5.
 

2. Цели, които се поставят

С приемането на настоящия проект на Наредба за изменение на Наредбата се цели привеждането ѝ в съответствие с електронната информационна система на Община Царево.

3. Финансови и други средства, необходими за прилагането на изменението по наредбата

За прилагане на изменението по наредбата не са необходими финансови средства.


4. Очаквани резултати от прилагането, включително финансовите, ако има такива:

Резултатите, които се очакват от прилагането на наредбата, се свеждат до постигане на целите, наложили приемането на същата, а именно привеждането ѝ в съответствие с електронната информационна система на Община Царево, както и да се актуализират някои видове услуги по отношение на тяхното предоставяне.


5. Анализ за съответствие с правото на Европейския съюз

Разпоредбите на настоящия проект за изменение на ПЗНА са в пълно съответствие с европейското законодателство. 

На основание чл. 26, ал. 3 от ЗНА, във връзка с чл. 77 от АПК настоящият проект за изменение на горепосочения ПЗНА е публикуван на интернет страницата на Община Царево заедно с мотивите.

ПРОЕКТ НА РЕШЕНИЕ: На основание чл. 21, ал. 1, т. 6 и т. 7 и ал. 2 от ЗМСМА, във връзка с чл. 1, ал. 2 от ЗМДТ, във връзка с §6 от ПРЗ на Закона за въвеждане на еврото, във връзка с чл. 26, ал. 3 и ал. 4 от ЗНА, във връзка с чл. 77 от АПК, Общински съвет-Царево: 

РЕШИ:

[bookmark: _Hlk182553465]Приема Наредба за изменение на Наредбата за определянето и администрирането на местните такси и цени на услуги в Община Царево /НОАМТЦУ/, приета с Решение № 148/Протокол № 10/08.05.2024 год. на Общински съвет – Царево, изм. и доп. с Реш. № 242/Прот. № 15/04.12.2024г., както следва:
I. В Приложение № 4 Такси за технически услуги:
 1. Изменя таксите за технически услуги  УТ-2 „Съгласуване и одобряване на проект“ и УТ-3 „Допускане на изменения в одобрен проект“, като същите от „0,3%“ стават „0,5%“.
2. Отменя услугите УТ-34 „Отразяване на промени в разписния списък към кадастрален план“, УТ-35 „Попълване/поправка на кадастрален план“, УТ-36 „Изменение на план по новообразуваните имоти“ и УТ-41 „За становища по искания за промяна предназначението на земеделски земи за неземеделски нужди“.
3. В УТ-38 и УТ-39 отменя цената за незаверено копие на документ от технически архив.
4. В УТ-17 2084 „Удостоверение за търпимост на основание параграф 16, ал. 1 от ЗУТ“ допълва графа 5 с описание на следните изискуемите документи: 
„1. Документ за собственост (отстъпено право на строеж);
  2. Доказателства за времето на изпълнение на незаконния строеж, които са допустими по ГПК, вкл. декларации;
  3. Документ за платена такса, освен ако плащането е извършено по електронен път.“
5. Допълва Приложение № 4 с нова услуга УТ-49 с код 2027 „Издаване на скица за урегулиран поземлен имот по регулационен план на населеното място“, със срок на изпълнение 3 или 7 дни при цена съответно 60 лв. или 30 лв. в зависимост от срока на изпълнение. Изискуеми документи: привеждането ѝ в съответствие с електронната информационна система на Община Царево, както и да се актуализират някои видове услуги по отношение на тяхното предоставяне. Съгласно заявление „Образец 2027“ „1. Документ за собственост; 2. Скица на поземления имот.“
II. В Приложение № 3 таксата за ученически стол 3,50 лв. за храноден се разпределя, както следва: „сумата от 2.00 лв. / 1.02 € е за сметка на ученика, а 1.50 лв. / 0.77 € се доплаща от общинския бюджет“.
III. В Приложение № 6 „Размер на цените на услугите и правата, предоставени от общината“ се отменят цените на услугите по т. 4 „Въвод във владение“ и т. 5 „Заверка на заповедна книга за строително-монтажни работи“.
 
Преходни и заключителни разпоредби
§1. Наредбата влиза в сила в триденевен срок от публикуването й.

